Diari Oficial de la Generalitat Valenciana


Sumari del DOGV 7355, del 08-09-2014 (2014/8147)

ACORD de 5 de setembre de 2014, del Consell, constituït en Junta General d'Accionistes de caràcter Universal de la mercantil Radiotelevisió Valenciana, SAU, pel qual cessen i es nomena dos membres de la Comissió de Liquidació.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8147


Data del document
:   05-09-2014

Organisme emissor
:   Radiotelevisió Valenciana (RTVV)

Tipus de document
:   Acord

Anàlisi jurídica

ACORD de 5 de setembre de 2014, del Consell, constituït en Junta General d'Accionistes de caràcter Universal de la mercantil Radiotelevisió Valenciana, SAU, pel qual cessen i es nomena dos membres de la Comissió de Liquidació. [2014/8147]  
El Consell, en la reunió del dia 5 de setembre de 2014, va adoptar l'acord següent:  
La Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit Autonòmic, de Titularitat de la Generalitat, així com de Dissolució i Liquidació de Radiotelevisió Valenciana, SAU, va suprimir, com el seu mateix nom indica, la prestació dels servicis de radiodifusió i televisió d'àmbit autonòmic de titularitat de la Generalitat, i va autoritzar el Consell per a la dissolució, liquidació i extinció de l'empresa pública Radiotelevisió Valenciana, SAU, que tenia encomanada la gestió dels mencionats servicis.  
En compliment i execució de l'esmentada norma legal, el Consell, reunit el dia 28 de novembre de 2013, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, va acordar dissoldre, liquidar i extingir l'empresa Radiotelevisió Valenciana, SAU, i nomenar una comissió de liquidació composta per Antonio Hervás García, Carlos F. Cervantes Lozano i Pau J. Pérez Blay.  
En data 4 de setembre de 2014, han tingut entrada, en la Conselleria de Presidència i Agricultura, Pesca, Alimentació i Aigua, sengles escrits firmats per Antonio Hervás García i per Pau Pérez Blay, en què presenten la seua dimissió com a membres de la Comissió de Liquidació de la mercantil Radiotelevisió Valenciana, SAU, amb efectes del dia 5 de setembre de 2014.  
Atés que, en data de hui, no s'ha produït encara la liquidació definitiva i extinció de la mercantil Radiotelevisió Valenciana, SAU, és procedent el nomenament d'altres persones com a membres de la Comissió de Liquidació de la mencionada mercantil, que succeïsquen les anteriors en la comesa que tenien encomanada.  
Per això, el Consell, reunit a Cheste el dia 5 de setembre de 2014, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, accepta els següents punts de l'orde del dia de la reunió:  
1r. Dimissió dels membres de la Comissió de Liquidació, Antonio Hervás García i Pau Josep Pérez Blay  
2n. Nomenament de nous membres de la Comissió de Liquidació.  
  
3r. Autorització a qualsevol dels membres de la Comissió de Liquidació per a realitzar els actes necessaris per a l'execució dels punts de l'orde del dia anteriors, i atorgar, per a això, si és el cas, les escriptures públiques oportunes i instar la inscripció de les mateixes en el Registre Mercantil.  
Es troben presents tots els socis de la societat, ja que es tracta d'una empresa pública de la Generalitat en què esta és el seu únic soci.  
Després de les oportunes deliberacions, i no havent-hi intervencions la constància de les quals se sol·licite, el Consell, en la condició de Junta General Universal d'Accionistes de la mercantil Radiotelevisió Valenciana, SAU, per unanimitat,  
  
  
ACORDA  
  
Primer  
Acceptar la dimissió presentada per Antonio Hervás García i per Pau Josep Pérez Blay com a membres de la Comissió de Liquidació de la mercantil Radiotelevisió Valenciana, SAU, amb efectes del 5 de setembre de 2014, s'aprova la seua gestió i se'ls agraïxen els servicis prestats.  
  
Segon  
Nomenar Carlos Pérez-Marsá Vallbona i José Vicente Hernández Pons com a membres de la Comissió de Liquidació de la mercantil Radiotelevisió Valenciana, SAU, amb el mateix règim de les persones a qui se'ls ha acceptat la dimissió en l'apartat anterior.  
  
Tercer  
Facultar expressament els liquidadors nomenats perquè qualsevol d'ells, indistintament, puguen elevar a públiques les decisions del soci únic, facultant-los especialment en tot el que siga necessari i convenient per a la seua execució, desplegament i compliment; per a firmar tots els documents públics o privats que siguen necessaris o convenients; per a realitzar, davant del notari que autoritze l'elevació a públics dels acords de dissolució i liquidació de la societat, totes les manifestacions que resulten preceptives o convenients en relació amb la dissolució i liquidació esmentades, i per a realitzar totes les actuacions que convinguen per a la seua millor execució, inclús les d'índole fiscal, fins a arribar a la seua inscripció en el Registre Mercantil, i podran atorgar inclús escriptures de ratificació, esmena i/o aclariment a la vista dels suggeriments verbals i/o la qualificació escrita del registrador mercantil.  
  
Cheste, 5 de setembre de 2014  
  
El vicepresident i secretari del Consell,  
JOSÉ CÍSCAR BOLUFER